Oslo Maraton

Oslo Maraton er det største maratonløpet i Norge og arrangeres hver høst i Oslos gater av Sportsklubben Vidar.

Løpet ble første gang arrangert i 1981 og hadde stor interesse i mange år med en topp i 1994 da hele  løpere deltok. Dette året hadde arrangementet også status som verdensmesterskap i halvmaraton. Mot tusenårsskiftet dalte interessen dramatisk, og flere år ble ikke maratonløpet gjennomført. I 2004 tok imidlertid SK Vidar nytt initiativ og klarte å sikre nye sponsorer til løpet. På få år klarte de å gjenopplive interessen, og i 2008 var  personer påmeldt når alle klasser og distanser er summert. I 2019 satte Oslo Maraton rekord med 23.000 deltakere. Året etter ble Oslo Maraton avlyst grunnet covid-19, men de arrangerte en virtuell utgave med 6000 deltakere. I 2020 arrangerte de dessuten et virtuelt løp på 17. mai, 17. mairaton, og romjulen 2020 arrangerte de Romjulsløpet i samarbeid med Kirkens Bymisjon der hver påmelding genererte et varmt måltid til noen som trenger det. I 2021 var Oslo Maraton tilbake, men da i en nedskalert utgave grunnet restriksjoner på antallsbegrensning. I 2021 hadde Oslo Maraton derfor 6000 deltakere. 

I tillegg til den tradisjonelle maraton-distansen på  meter arrangeres det samtidig også halvmaraton,  meter og  meter løp. I tillegg arrangeres det også et barneløp.

 Løypetrasé 
Løypetrase (pr 2023): Løperne starter på Rådhusplassen og løper langs Drammensveien for så å følge Ottar Birtings gate og videre rundt Frognerparken og så ned til Skøyen og så mot Rådhusplassen. Derfra følger løypa Akershusstranda på sjøsiden av Akershus festning bort til Kongens gate. Derfra er det en sløyfe rundt St. Hanshaugen før mål for halvmaraton på Rådhusplassen. Maratonløperne løper to runder.

Løypetrasé (pr 2012):
Løperne starter på Rådhusplassen og løper langs Drammensveien utover mot Skøyen. Der snus traseen og følger Frognerkilen tilbake mot Aker brygge, som løperne passerer etter 8 km. Deretter går løypa ut mot Operahuset. Løypa går videre ut mot Mosseveien, før den vender og snur tilbake til operaen. Deretter går løypa over Grønland. Mot slutten av løpet vender traseen tilbake mot Aker brygge før den vendes mot Stortinget og Karl Johans gate, som løperne løper ned. Fra Karl Johans gate er det en kilometer igjen til mål på Rådhusplassen. Maraton-løperne må to ganger gjennom denne løypa, mens halvmaraton-løperne løper denne en gang.

Tidligere sløyfe:
Løperne starter på Festningsplassen på Akershus festning og de løper defra sørover mot Bekkelaget før de snur ved Sjursøya. Derfra går løypen tilbake til sentrum hvor den også går gjennom deler av Karl Johans gate før den svinger vestover. Videre går traséen gjennom Frogner, før løperne igjen snur på Skøyen og følger E18 tilbake til sentrum og målgang tilbake på Akershus festning. Maratonløperne må to ganger gjennom denne løypa, mens halvmaraton-løperne løper denne en gang.

 Vinnere 

ÅrVinner, herreklasseTid Vinner, dameklasseTid2024Håkon Brox2:25:25Helena Hope2:51:432023Tage Morken Augustson2:25:44Kristin Waaktaar Opland2:44:202022Ebrahim Abdulaziz2:20:47Annie Bersagel2:43:262019Thomas Asgautsen2:26:54Marfa Troeva2:54:122018Ebrahim Abdulaziz2:19:27Marthe Katrine Myhre2:46:48 2017Yuki Kawauchi2:15:57Hilde Aders2:54:29 2016Marius Vedvik2:21:50Marthe Katrine Myhre2:43:31 2015Taye Babeker Tirfea2:20:49Hilde Aders2:52:34 2014Taye Babeker Tirfea2:21:36Laila Mehus2:54:27 2013Andreas Myhre Sjurseth2:24:52Eva Schiefloe 2:53:54 2012Øystein Sylta2:25:42Marthe Katrine Myhre2:44:43 2011Andreas Myhre Sjurseth2:27:28Marthe Katrine Myhre2:52:30 2010Andreas Høye2:29:21Fride Vullum-Bruer2:45:34 2009John Henry Strupstad2:32:29Margaretha Baumann2:49:49 2008Martin Kjäll-Ohlsson2:26:15Sharon Broadwell2:57:03 2007Ronny Hognestad2:35:04Margaretha Baumann2:52:26 2006Henrik Sandstad2:24:00Margrethe Løgavlen2:56:01 2005Jan Helgesen2:26:09Sofie Van Der Vlist Spiten2:54:08 2004Carlos Silva De Brito2:27:05Gry Christine Wilhelmsen2:51:53 1999Henrik Allan Lau2:34:07Hilde Mæhlum3:11:53 1998Dag Ernst Jacobsen2:39:39Wenche L. Lægreid2:56:09 1997Mounir Benoumma2:31:59Gry Christine Wilhelmsen2:56:48 1996Terje Hole2:24:32Jorunn Rekkedal2:48:40 1995Helge Dolsvåg2:23:23Bodil Sandvik3:04:31 1994Taisuke Kodama2:25:16Eryl Davies2:56:39

 Referanser 

 Eksterne lenker 


Kategori:Maratonløp i Norge
Kategori:Sportsarrangementer i Oslo
Kategori:Repeterende arrangementer etablert i 1981